AGE กางแผนครึ่งปีหลัง ลุยโลจิสติกส์-เทรดดิ้ง อัพเป้ารายได้ 1.80 หมื่นล.
AGE ประกาศแผนครึ่งปีหลังลุยลงทุนโลจิสติกส์-เทรดดิ้ง และขยายตลาดในธุรกิจถ่านหินมากขึ้น อัพเป้ารายได้ปีนี้ 1.80 หมื่นล้าน 
AGE ประกาศแผนครึ่งปีหลังลุยลงทุนโลจิสติกส์-เทรดดิ้ง และขยายตลาดในธุรกิจถ่านหินมากขึ้น อัพเป้ารายได้ปีนี้ 1.80 หมื่นล้าน
25 ส.ค. 2565

นางสาวปณิตา ควรสถาพร ผู้ช่วยกรรมการผู้จัดการ พร้อมด้วย นายลิขิต เลาบวรเศรษฐี ประธานเจ้าหน้าที่บริหารด้านการเงิน บริษัท เอเชีย กรีน เอนเนอจี จำกัด (มหาชน) หรือ AGE ร่วมนำเสนอข้อมูลทางธุรกิจ ภายในงานบริษัทจดทะเบียนพบนักลงทุน (Opportunity Day) หลังประกาศงบงวด 6 เดือนแรกปี 2565 รายได้จากการขายและบริการ 8,267.80 ล้านบาท เพิ่มขึ้น 42.40% จากงวดเดียวกันของปีก่อน และกำไรสุทธิ 628.50 ล้านบาท เพิ่มขึ้น 417.90% จากงวดเดียวกันของปีก่อน พร้อมประกาศครึ่งปีหลัง 2565 เดินหน้าขยายการลงทุนธุรกิจโลจิสติกส์ และเทรดดิ้ง ควบคู่ขยายตลาดในธุรกิจถ่านหินมากขึ้น หนุนปรับเป้ารายได้ทั้งปีเป็น 18,000 ล้านบาท พร้อมตั้งเป้าปริมาณการขายถ่านหินที่ระดับ 4.50 ล้านตัน